Serokwezîrê Tirkiyê: Ev gel ti carî destûra avakarina dewletê nade - Sputnik Kurdistan
16:39 14.10.2017 Lînkê kurt
Serokwezîrê Tirkiyeyê Binali Yildirim li bajarê Yalova di kongreyeke AK Partiyê de axivî û got, ew destûrê nadin li sînorê wan dewletek were avakirin.
Yildirim da xuyakirin, "Li başûrê welatê me, li Iraqê û Sûriyeyê dixwazin korîdoreke şerî vekin" û wiha axivî: "Em van ên ku vê projeyê birêve dibin, nas dikin. Bila gelê me rehet be. Gelê me dê nehêle ku li wir dewletek were avakirin."
'EV GEL TI CARÎ DESTÛRA AVAKIRINA DEWLETEKÊ NAKE'
"Li başûrê welatê me li ser sînorê me yê Sûriye û Iraqê hewil didin ku korîdoreke şer bê avakirin. Em wan ên ku vê projeyê birêve dibin dinasin. Lê bila gelê me rihet be. Ew kesên dixwazin biratiya me, yekîtiya me û yekîtiya axa me xira bikin bila vêya baş bizanibin ku ev gel li wir ji bo avakirina dewletekê dê tu carî destûrê nede"
Serokwezirê tirk Yildirim helwesta Serokê Partiya Komarê ya Gel (CHP) Kemal Kiliçdaroglu rexne kir û got, "Kemal (Kiliçdaroglu) beg diaxive û dibêje, "Çûna Idlibê rast e, ji ber vê yekê me ji tezkereya derveyî sînorî re got 'erê'' û me piştgirî da" Dûvre radibe dibêje, "Ger li Idlibê leşkerekê me şehîd bikeve berpirsyarê vê Erdogan e"